Kra kan n wagguren dγa Bab idurar yejwej. D at taddart i as-ixedmen tameγra .7 wussan d 7 wuḍan d ṭtbel ireddex. Ula di turin nniden slan madden stmeγara ines ; yal yiwen d acu is-dyewwi d tunṭict(akadu). Bab idurar yeğğuğgeg wul-is.Tameṭtut-is isem-is SEKKURA.Nettat tella d tamburt n taddart. Imawlan-is mmuten zik, nettat tugi ad tejwej. Mi nettat d tamelḥant dγa ḥemmlen-tt aṭas n yirgazen.Aṭas deg-sen i yebγan a tt-aγen, nettat tugi.Tettara madden deg tewwurt n uxxam-is.Teggul ur tejwij. tenna: Nekkini ad qqimeγ iman-iw, ma yella uγeγ argaz,ur zemmreγ ara ad dhuγ d yiman-iw. Asmi yuγal Bab idurar γer taddart, tḥulfa i wul-is yettergigi.Dγa teẓra belli tḥemmel-it. Tenna deg wallaγ-is: i tura amek ara xedmeγ?Medden ẓran si zik ur bγiγ ara ad jewjeγ,tura ad beddleγ? Sekkura teqqim tettxemmim,amek ara texdem.